Nki i Kintinu kia Nzambi?
Nga olenda vova vo . . .
mu ntim’aku kina?
savu?
luyalu lwa zulu?
NKAND’A NZAMBI ADIEYI UVOVANGA?
“O Nzambi ezulu otongeka kintinu, kina ke kibangalakeswa ko.”—Daniele 2:44, Tradução do Novo Mundo.
“Tuveno o mwan’eyakala; o luyalu lukala van’evembo diandi.”—Yesaya 9:6.
NKIA NLUTA DILENDA KUTWASILA?
Luyalu lwansongi lulenda kutwasila nluta.—Yesaya 48:17, 18.
Muna nz’ampa ikwiza, moyo alunga ye mavimpi mambote ye zingu kiakiese.—Lusengomono 21:3, 4.
NGA TULENDA KWIKILA KIKILU DINA NKAND’A NZAMBI UVOVANGA?
Elo, vena ye kuma yole yamfunu:
Yesu wasonga mana Kintinu kia Nzambi kilungisa. Yesu walonga alandi andi basambanga vo Kintinu kia Nzambi kiza o luzolo lwa Nzambi lwavangama ova ntoto. (Matai 6:9, 10) Wasonga una sambu kiaki kivaninwa e mvutu.
Ekolo kakala ova ntoto, Yesu wadikila mimfwe nzala, wawuka mbevo yo fula amafwa. (Matai 15:29-38; Yoane 11:38-44) Nze Ntinu a Kintinu kia Nzambi, Yesu wasonga mana Kintinu kivanga kwa nkangu andi.—Lusengomono 11:15.
Mambu mevangamanga ova nza mesonganga vo ke kolo ko Kintinu kia Nzambi kikwiza. Yesu wasakula vo una Kintinu ke kitwese luvuvamu ko ova ntoto, e nza izala ye vita, nzala ye nzakama za ntoto.—Matai 24:3, 7.
Tumonanga mambu mama mu lumbu yayi. Muna kuma kiaki, tulenda kala ye vuvu vo ke kolo ko e Kintinu kia Nzambi kifokola mambu mama mawonso.
KIUVU OLENDA BADIKA
Aweyi kikala e zingu muna luyalu lwa Kintinu kia Nzambi?
Bibila kivananga e mvutu za kiuvu kiaki muna NKUNGA 37:29 ye YESAYA 65:21-23.
kon_Latn tso_Latn kon_Latn lvs_Latn kon_Latn kon_Latn kmb_Latn bem_Latn kon_Latn kon_Latn kon_Latn kon_Latn xho_Latn kon_Latn kon_Latn kon_Latn kon_Latn lua_Latn kon_Latn kin_Latn